
প্রেস বিজ্ঞপ্তি, ১০ অক্টোবর ২০২৬

গ্র্যান্ড বারগেইন ২০২৬ ও পরবর্তী করণীয় নিয়ে অনলাইন সেমিনারে বক্তারা 
অধিকারভিত্তিক এনজিওগুলোর তহবিল প্রদানে পক্ষপাতিত্ব বাতিলের দাবি

ঢাকা, ১০ অক্টোবর ২০২৬: মানবিক কর্মকান্ডে নিয়োজিত সংগঠনগুলো গ্র্যান্ড ব্যার্গেন প্রতিশ্রুতিগুলো বাস্তবায়নের জন্য দেশিয় পর্যায়ে একটি সংজ্ঞা নির্ধারণ ও বাস্তবায়নে কার্যকর পরিকল্পনা তৈরির দাবি জানিয়েছেন যেখানে মানবিক সহায়তা প্রদানের স্থানীয়করণ, গুণগত তহবিল প্রদান, সমতার ভিত্তিতে অনশিদারিত্ব এবং দুর্যোগে আক্রান্ত মানুষের প্রতি জবাবদিহিতা প্রতিষ্ঠিত হবে।। গ্রান্ড বার্গেইন প্রতিশ্রুতিগুলো  ২০১৬ সালের মে মাসে ইস্তাম্বুলে বিশ্ব মানবিক সম্মেলনে গৃহীত হয়েছিল। বক্তারা বলেন গ্র্যান্ড বারগেইন চুক্তির এক দশক অতিবাহিত হতে চলেছে কিন্তু দেশে সেই তুলনায় অগ্রগতি সামান্যই। তাই মানবিক কর্মসূচি ঢেলে সাজানো উচিত, যা কম খরচে স্থানীয়ভাবে পরিচালিত হবে এবং প্রয়োজনে মানুষকে আরও সহায়তা প্রদান করতে সক্ষম হবে। কোস্ট ফাউন্ডেশন, বিডিসিএসও প্রসেস এবং কক্সবাজার সিএসও-এনজিও ফোরামের আয়োাজনে আজ “গ্র্যান্ড বারগেইন ২০২৬ পরবর্তী স্থানীয় মানবিক সংগঠনগুলোর প্রত্যাশা” শীর্ষক অনলাইন সেমিনারে বক্তারা এসব কথা বলেন। এতে প্রধান অতিথি হিসেবে উপস্থিত ছিলেন বাংলাদেশ সরকারের দুর্যোগ ব্যবস্থাপনা অধিদপ্তরের পরিচালক (এমআইএম) নিতাই চন্দ্র দে সরকার। সভাপতিত্ব করেন কোস্ট ফাউন্ডেশনের নির্বাহী পরিচালক রেজাউল করিম চৌধুরী। সঞ্চালনা করেন ইক্যুইটিবিডির মোস্তফা কামাল আকন্দ এবং বিডিসিএসও প্রসেসের মোঃ ইকবাল উদ্দিন মূল বক্তব্য উপস্থাপন করেন।

আলোচকদের মধ্যে ছিলেন টিয়ারফান্ডের কান্ট্রি ডিরেক্টর ক্লারেন্স সুতারশান; অ্যাকশনএইড বাংলাদেশের মোঃ আব্দুল আলীম; সাতক্ষীরা থেকে সংগ্রামের পরিচালক মোঃ ইউসুফ; নাটোর থেকে সাথীর নির্বাহী পরিচালক মোঃ শিবলী সাদিক; সাতক্ষীরা থেকে গণচেতনা ফাউন্ডেশনের শিবু বৈদ্য; কক্সবাজার থেকে শুশীলনের উপদেষ্টা মুজিবুর রহমান; বরগুনা থেকে জাগো নারীর হাসান শাহরিয়ার; এবং ঢাকা থেকে পপির পরিচালক মোঃ খলিলুর রহমান। 

মোঃ ইকবাল উদ্দিন তার মূল বক্তব্যে বলেন যে স্থানীয়করণ প্রতিশ্রুতি বাস্তবায়নের কথা থাকলেও দেশে মাত্র কিছু সংখ্যক স্থানীয় এনজিও সরাসরি তহবিল পেয়েছে। তিনি আরও বলেন যে রোহিঙ্গা রেসপন্স করডিনেশন প্ল্যাটফর্মটি আটটি সেক্টর নিয়ে গঠিত, সবগুলোই জাতিসংঘের সংস্থাগুলোর নেতৃত্বে, শুধুমাত্র একটি সেক্টরে ক্ষেত্রে, একটি সাব-সেক্টরে, সহ-নেতৃত্ব হিসাবে একটি মাত্র আন্তর্জাতিক এনজিও রয়েছে। কোনো সেক্টরই জাতীয় বা স্থানীয় এনজিও দ্বারা পরিচালিত না। তিনি সমালোচনা করেন যে জাতিসংঘ সংস্থাগুলি ২০২৬ সালে মোট যৌথ সাড়াদান পরিকল্পনা (জেআরপি) তহবিলের ৮৭.৯৬% পেয়েছে। আন্তর্জাতিক এনজিওগুলি পেয়েছে ৭.৭৮% এবং জাতীয় এনজিওগুলি পেয়েছে ৪.২৬%। স্থানীয় এনজিওগুলো কোনো তহবিল পায়নি।

নিতাই চন্দ্র দে সরকার স্থানীয় সংস্থাগুলোকে দোষারোপ না করে বরং তাদের মধ্যে সক্ষমতা বিনিময়ের ওপর গুরুত্বারোপ করেন। তিনি স্থানীয় সংস্থাগুলোর সক্ষমতা উন্নয়ন জোরদার করার পাশাপাশি তাদেরকে কমপক্ষে ২৫% সরাসরি অর্থায়নের আহ্বান জানান। ক্ল্যারেন্স সুথারশন স্থানীয় নেতৃত্বাধীন মানবিক সাড়াদান কার্যক্রম এবং স্থানীয় অংশীজনদের সক্ষমতা বৃদ্ধিতে টিয়ারফান্ডের অঙ্গীকার পুনর্ব্যক্ত করেন। রেজাউল করিম চৌধুরী বলেন, জাতিসংঘের সংস্থা ও আন্তর্জাতিক বেসরকারি সংস্থাগুলোর মূল ভূমিকা হওয়া উচিত সহায়তা প্রদান ও সমন্বয় করা; অন্যদিকে, বাস্তবায়নে থাকবে স্থানীয় এনজিওগুলো।

মো. আবদুল আলীম বলেন, কিছু জাতিসংঘের সংস্থা মধ্যস্থতাকারী প্রতিষ্ঠানের মাধ্যমে অর্থায়ন করে এবং এটিকে স্থানীয়করণের একটি ধাপ হিসেবে উপস্থাপন করে। তিনি স্থানীয়করণের একটি দেশভিত্তিক সংজ্ঞা নির্ধারণের আহ্বান জানান, যেখানে জাতিসংঘের সংস্থা, আন্তর্জাতিক বেসরকারি সংস্থা ও স্থানীয় এনজিওগুলোর ভূমিকা সুস্পষ্টভাবে নির্ধারিত থাকবে। মো. জাহাঙ্গীর আলম উদ্বেগ প্রকাশ করে বলেন, কয়েকটি আন্তর্জাতিক সংস্থা কক্সবাজারের একটি নির্দিষ্ট এনজিওর মধ্যে অর্থায়ন কেন্দ্রীভূত করছে, যার অধীনে ৩৪টি প্রকল্প রয়েছে। তার মতে, এ ধরনের চর্চা পক্ষপাত মূলক, অর্থায়নের কেন্দ্রীভূতকরণ ও মেরুকরণের প্রতিফলন। তিনি নির্দিষ্ট কিছু এনজিওকে অগ্রাধিকার দিয়ে অন্যদের বঞ্চিত করার এই গোষ্ঠীকেন্দ্রিক অর্থায়ন প্রথা বন্ধের আহ্বান জানান।

এম. ইউসুফ স্থানীয় নেতৃত্বাধীন মানবিক সাড়াদান কার্যক্রমের পক্ষে নাগরিক সংগঠনগুলোকে ধারাবাহিকভাবে প্রচারণা ও অ্যাডভোকেসি চালিয়ে যাওয়াসহ এবং স্থানীয়করণ এগিয়ে নিতে সরকারি কর্তৃপক্ষের সঙ্গে সম্পৃক্ত হওয়ার আহ্বান জানান। হাসান শাহরিয়ার স্থানীয় এনজিওগুলোর জন্য সরাসরি অর্থায়নের বিষয়ে দাতা সংস্থা ও আন্তর্জাতিক এনজিওগুলোর অঙ্গীকার নিয়ে প্রশ্ন তোলেন। মো. খলিলুর রহমান মাসুদা বেগম রত্না দুর্যোগের সময় দ্রুত স্থানীয় এনজিওগুলোকে চিহ্নিত ও সম্পৃক্ত করার সুবিধার্থে জেলা পর্যায়ে স্থানীয় এনজিওগুলোর একটি মানচিত্রায়ণ বা তালিকা তৈরির আহ্বান জানান। তিনি যাচাই-বাছাইয়ের প্রক্রিয়া সহজ ও সমন্বিত করারও সুপারিশ করেন। মুজিবুর রহমান স্থানীয়করণের পথে জাতিসংঘ সংস্থা ও আন্তর্জাতিক এনজিওগুলোর নেতৃত্বের দৃষ্টিভঙ্গি ও মানসিকতাকে একটি বড় বাধা হিসেবে চিহ্নিত করেন।

প্রতিবেদন প্রেরণে:

মোস্তফা কামাল আকান্দ, মোবাইল: ০১৭১১-৪৫৫৫৯১.

Principal Office: Metro Melody, House 13 (1st Floor), Road 2, Shyamoli, Dhaka-1207, Bangladesh
Tel: +88 02 58150082/9120358/9118435/9126131, Email: info@coastbd.net, Web: www.coastbd.net

